Prema urbanističkom planu iz 1983.godine, Opština Priboj planira izgradnju urbanog stambenog naselja na desnoj obali Lim i izgradnju novog drumskog mosta koji bi direktno spojio postojeći Novi Priboj na levoj obali i novo gradsko naselje koje je bilo u planu. Izgradnja mosta počela je 1994. godine, za vreme velikih sankcija prema SR Jugoslaviji. Zbog teške ekonomste situacije u državi, izgradnja je tekla usporeno. Planirani rok za završetak radova bio je mart 1997. godine ali je reka premošćena tek početkom 1998. godine. Već usporenu izgradnju totalno je prekinula Nato agresija na SR Jugoslaviju. Po završetku rata kreće se u ubrzane radove i konačni završetak mosta posle gotovo trogodišnjeg probijanja rokova. Asfaltiranje vršeno preko debelog ledenog pokrivača koji je neposredno ispred finišera otapan vrelom vodom iz cisterni, koja je dovožena iz toplane FAP-a. U otapanju leda učestvovali su JKP Usluga, FAP Korporacija kao i cisterne vatrogasne jedinice iz Priboja. Iako saobraćajnice nisu u potpunosti završene, most je svečano otvoren 12. januara, na tadašnji Dan Opštine Priboj. Pristupne saobraćajnice i trotoari nisu bili asfaltirani ali to nije smetalo da Priboj konačno dobije most koji je dugo čekao. Most je otvorio Milutin Mrkonjić.